เงินบาทปิด32.41/43
ธนาคารซีไอเอ็มบีไทยรายงาน เงินบาทปิด 32.41/43 ทรงตัวจากเช้า คาดกรอบพรุ่งนี้ 32.35-32.50 บ./ดอลล์นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 32.41/43 บาท/ดอลลาร์ อยู่ในระดับเดียวกับช่วงเช้าที่เปิดตลาดที่ 32.41/42 บาท/ดอลลาร์
15 มิ.ย. 2553

ธนาคารซีไอเอ็มบีไทยรายงาน เงินบาทปิด 32.41/43 ทรงตัวจากเช้า คาดกรอบพรุ่งนี้ 32.35-32.50 บ./ดอลล์นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 32.41/43 บาท/ดอลลาร์ อยู่ในระดับเดียวกับช่วงเช้าที่เปิดตลาดที่ 32.41/42 บาท/ดอลลาร์
"วันนี้เงินบาทค่อนข้างนิ่ง แกว่งแคบมาก เนื่องจากไม่มีปัจจัยอะไรเข้ามามากนัก ตลาดรอดูการประชุมธนาคารกลางยุโรป (ECB) ในวันพฤหัสว่าทิศทางเรื่องดอกเบี้ยในยุโรปจะเป็นอย่างไร รวมถึงประเด็นปัญหาด้านอื่นๆ ในยุโรปขณะนี้ด้วย" นักบริหารเงิน กล่าว
ส่วนสกุลเงินต่างประเทศช่วงปิดตลาดเย็นนี้ เงินเยนอยู่ที่ระดับ 91.34/35 เยน/ดอลลาร์ ส่วนเงินยูโรอยู่ที่ระดับ 1.2245/2250 ดอลลาร์/ยูโร
คืนนี้ สหรัฐฯ จะประกาศตัวเลขทางเศรษฐกิจที่สำคัญ ได้แก่ กระทรวงแรงงานเปิดเผยราคานำเข้า-ส่งออกเดือนพ.ค., กระทรวงการคลังเปิดเผยข้อมูลเงินทุนไหลเข้าสุทธิและปริมาณการซื้อพันธบัตรรัฐบาลสหรัฐฯ ของต่างชาติเดือนเม.ย. และสมาคมผู้สร้างบ้านแห่งชาติ((NAHB) เปิดเผยดัชนีตลาดที่อยู่อาศัยเดือนมิ.ย. เป็นต้น
นักบริหารเงิน คาดว่า พรุ่งนี้เงินบาทจะเคลื่อนไหวอยู่ในกรอบ 32.35-32.50 บาท/ดอลลาร์